Procesul verbal al ședinței din data de 27.10.2015
Ședința a fost condusă de Manager General, Dr. Grasu Alis. 
Dr.Grasu Alis a anunțat că urmează să se centralizeze, până azi orele 15, măsurile la cămăși și bocanci ale personalului operativ în vederea achiziționării. 
Microstatia Buftea a anunțat că nu are în continuare apă. Urmeaza să se facă demersurile necesare pentru remedierea situației.
Stocul de patru luni cu materialele sanitare se predau la Magazie, iar cel de medicamente la Farmacie.
Necesarul de medicamente si materiale sanitare se va întocmi în funcție de istoricul consumului pentru fiecare microstație în parte astfel încât să nu existe surplus dar nici deficit de materiale/medicamente. Folosirea acestora trebuie facută în mod rațional.
Până la data de 15 noiembrie a.c. toate anvelopele autosanitarelor vor fi înlocuite cu anvelope de iarnă.

În privința autosanitarelor, 26 de masini se află la momentul actual în service. Trei mașini vor fi ridicate astăzi, iar alte trei este probabil să fie gata tot astăzi. 
Dr. Oana Lucia a anunțat că pe data de 5-6 noiembrie personalul restanțier la medicina muncii o poate efectua. De asemenea, tabelele cu vaccinul antigripal sunt gata. Cine dorește să se vaccineze poate să o facă.
Dr. Grasu Alis a anunțat că la fiecare microstație echipajele vor fi împărțite în două: jumătate dintre acestea vor începe programul la orele 7, cealaltă jumătate urmând să înceapă programul la orele 8.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost analizate și semnate de managerul general.

